SET บวกยาว 3 วันพุ่งกว่า 33 จุด ลุ้นพรุ่งนี้วิ่งต่อทดสอบแนวต้านถัดไป 1,655 จุด
SET บวกยาว 3 วันพุ่งกว่า 33 จุด ลุ้นพรุ่งนี้วิ่งต่อทดสอบแนวต้านถัดไป 1,655 จุด โดยดัชนีปิดตลาดวันนี้ ที่ระดับ 1,653.41 จุด บวก 4.95 จุด หรือ 0.30% มูลค่าการซื้อขาย 5 หมื่นล้านบาท
SET บวกยาว 3 วันพุ่งกว่า 33 จุด ลุ้นพรุ่งนี้วิ่งต่อทดสอบแนวต้านถัดไป 1,655 จุด
6 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,653.41 จุด บวก 4.95 จุด หรือ 0.30% มูลค่าการซื้อขาย 5 หมื่นล้านบาท
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์ คล้ายกับตลาดหุ้นในภูมิภาคเอเชียที่แกว่งทั้งบวกและลบ โดยตลาดบ้านเราได้ปรับตัวขึ้นมา 2 วันติดต่อกันดันดัชนีฯขึ้นไปเกือบ 30 จุด ซึ่งเป็นการตอบรับการส่งสัญญาณจากธนาคารกลางสหรัฐฯ (เฟด) ที่จะปรับลดอัตราดอกเบี้ยและการเมืองไทยไปพอควรแล้ว
อย่างไรก็ดี ยังต้องติดตามการจัดตั้งรัฐบาล และการแต่งตั้งคณะรัฐมนตรี ส่วนนอกประเทศ ช่วงปลายเดือนนี้ที่จะมีการประชุม G20 และในศุกร์นี้ต้องติดตามตัวเลขการจ้างงานนอกภาคเกษตรของสหรัฐฯ ส่วนคืนนี้จะมีการประชุมธนาคารกลางยุโรป (ECB) ซึ่งตลาดฯคาดว่าจะคงอัตราดอกเบี้ยนโยบาย
ส่วนแนวโน้มการลงทุนในวันพรุ่งนี้ (7 มิ.ย.) คาดตลาดฯคงจะแกว่งไซด์เวย์ออกด้านข้าง ยังมีลุ้นค่อย ๆ ปรับขึ้นไปได้ต่อ โดยให้แนวรับ 1,640 จุด ส่วนแนวต้าน 1,655 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTEP มูลค่าการซื้อขาย 2,031,259.70 ล้านบาท ปิดที่ 125.00 บาท ลดลง 1.50 บาท
CK มูลค่าการซื้อขาย 1,752,826.18 ล้านบาท ปิดที่ 28.75 บาท เพิ่มขึ้น 1.50 บาท
AOT มูลค่าการซื้อขาย 1,600,217.50 ล้านบาท ปิดที่ 65.00 บาท เพิ่มขึ้น 0.25 บาท
LH มูลค่าการซื้อขาย 1,471,900.62 ล้านบาท ปิดที่ 11.10 บาท เพิ่มขึ้น 0.10 บาท
CPALL มูลค่าการซื้อขาย 1,471,181.62 ล้านบาท ปิดที่ 81.75 บาท ลดลง 0.25 บาท
ตลาดหุ้นเอเชีย
